A TANÁCS 2004/84/EK IRÁNYELVE
(2004. június 10.)
az emberi fogyasztásra szánt gyümölcsdzsemekről, zselékről, marmeládokról és a cukrozott gesztenyekrémről szóló 2001/113/EK irányelv módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére,
tekintettel a Bizottság javaslatára,
tekintettel az Európai Parlament véleményére,
mivel:
(1)
A 2001/113/EK tanácsi irányelv (1) az I. mellékletben meghatározott számos termékre - ideértve a „dzsem”-re és a „marmelád”-ra vonatkozólag - alapvető követelményeket állapít meg ezen termékek belső piacon történő szabad mozgásának érdekében.
(2)
A német nyelvű változatban a „Konfitüre” termékneveket a „dzsem”-re, a „Marmelade” termékneveket pedig a „marmelád”-ra használják.
(3)
Ausztria és Németország egyes helyi piacain, mint például a termelői piacokon vagy a heti piacokon a „Marmelade” kifejezést hagyományosan a „dzsem” terméknévre is használják; az ilyen esetekben a két termékkategória megkülönböztetésére a „Marmelade aus Zitrusfrüchten” kifejezést a „marmelád” kifejezésre használják.
(4)
Ennek megfelelően helyénvaló, hogy a 2001/113/EK irányelvnek való megfeleléshez szükséges intézkedések elfogadása során Ausztria és Németország ezeket a hagyományokat figyelembe veszi.
(5)
Ezt az irányelvet - rendelkezései összes előnyének biztosítása érdekében - 2004. július 12-től kell alkalmazni,
ELFOGADTA EZT AZ IRÁNYELVET:
1. cikk
A 2001/113/EK irányelv német nyelvű változatában az I. melléklet helyébe ezen irányelv melléklete lép.
2. cikk
Ez az irányelv az Európai Unió Hivatalos Lapjában történő kihirdetését követő napon lép hatályba.
Ezt az irányelvet 2004. július 12-től kell alkalmazni.
3. cikk
Ennek az irányelvnek a tagállamok a címzettjei.
Kelt Luxemburgban, 2004. június 10-én.